तरंग समीकरण
तरंग समीकरण (wave equation), द्वितीय ऑर्डर का एक महत्वपूर्ण रैखिक आंशिक अवकल समीकरण है। इसका उपयोग तरंगों के वर्णन के लिए किया जाता है, चाहे वे क्लासिकल भौतिकी में आने वाली तरंगे हों (जैसे जल तरंग, ध्वनि तरंग, भूकम्पीय तरंग आदि) या प्रकाश तरंगें (विद्युतचुम्बकीय तरंग)। अतः श्रव्यिकी (acoustics), विद्युतचुम्बकत्व और तरल गतिकी आदि क्षेत्रों में तरंग समीकरण की चर्चा होती है।